CELEX: 32013D0445
Language: ro
Date: 2013-08-29 00:00:00
Title: 2013/445/UE: Decizia de punere în aplicare a Comisiei din 29 august 2013 de modificare a anexei E la Directiva 91/68/CEE a Consiliului în ceea ce privește modelele de certificate de sănătate pentru schimburile în interiorul Uniunii de ovine și caprine și cerințele în materie de sănătate cu privire la scrapie [notificată cu numărul C(2013) 5527]  Text cu relevanță pentru SEE

31.8.2013   
            
            
               RO
            
            
               Jurnalul Oficial al Uniunii Europene
            
            
               L 233/48
            
         DECIZIA DE PUNERE ÎN APLICARE A COMISIEI
   din 29 august 2013
   de modificare a anexei E la Directiva 91/68/CEE a Consiliului în ceea ce privește modelele de certificate de sănătate pentru schimburile în interiorul Uniunii de ovine și caprine și cerințele în materie de sănătate cu privire la scrapie
   [notificată cu numărul C(2013) 5527]
   (Text cu relevanță pentru SEE)
   (2013/445/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (1), în special articolul 14 alineatul (2),
   întrucât:
   
               (1)
            
            
               Directiva 91/68/CEE stabilește condițiile de sănătate animală care reglementează schimburile în interiorul Uniunii de ovine și caprine. Directiva menționată stabilește, printre altele, că ovinele și caprinele trebuie să fie însoțite pe durata transportului către locul de destinație de un certificat de sănătate animală în conformitate cu modelul I, II sau III din anexa E.
            
         
               (2)
            
            
               Regulamentul (CE) nr. 999/2001 al Parlamentului European și al Consiliului (2) stabilește reglementări pentru prevenirea, controlul și eradicarea unor encefalopatii spongiforme transmisibile (EST) la bovine, ovine și caprine. Anexa VII la regulamentul respectiv stabilește măsurile de control și eradicare a EST. În plus, capitolul A din anexa VIII la regulamentul menționat anterior stabilește condițiile care se aplică schimburilor în interiorul Uniunii de animale vii, de material seminal și de embrioni.
            
         
               (3)
            
            
               În lumina noilor dovezi științifice, Regulamentul (CE) nr. 999/2001 a fost modificat prin Regulamentul (UE) nr. 630/2013 al Comisiei (3). Modificările la Regulamentul (CE) nr. 999/2001 elimină majoritatea restricțiilor cu privire la scrapia atipică. De asemenea, aceste modificări își propun să continue alinierea normelor referitoare la schimburile în interiorul Uniunii de ovine și caprine la standardele Organizației Mondiale pentru Sănătatea Animalelor (OIE), pentru a reflecta o politică mai strictă în ceea ce privește scrapia clasică.
            
         
               (4)
            
            
               Modelele de certificate de sănătate II și III din anexa E la Directiva 91/68/CEE ar trebui, prin urmare, să fie modificate pentru a reflecta cerințele referitoare la schimburile în interiorul Uniunii de ovine și caprine prevăzute de Regulamentul (CE) nr. 999/2001, astfel cum a fost modificat prin Regulamentul (UE) nr. 630/2013.
            
         
               (5)
            
            
               În plus, formatul modelelor de certificate de sănătate I, II și III din anexa E la Directiva 91/68/CEE ar trebui să fie adaptat la formatul prevăzut în Regulamentul (CE) nr. 599/2004 al Comisiei (4).
            
         
               (6)
            
            
               Prin urmare, Directiva 91/68/CEE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa E la Directiva 91/68/CEE se înlocuiește cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 29 august 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 46, 19.2.1991, p. 19.
   
      (2)  Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (JO L 147, 31.5.2001, p. 1).
   
      (3)  Regulamentul (UE) nr. 630/2013 al Comisiei din 28 iunie 2013 de modificare a anexelor la Regulamentul (CE) nr. 999/2001 al Parlamentului European și al Consiliului de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (JO L 179, 29.6.2013, p. 60).
   
      (4)  Regulamentul (CE) nr. 599/2004 al Comisiei din 30 martie 2004 de adoptare a unui model armonizat de certificat și de proces-verbal al inspecției, referitoare la schimburile intracomunitare cu animale și cu produse de origine animală (JO L 94, 31.3.2004, p. 44).
   
      ANEXĂ
      
         
            „ANEXA E
            MODELUL I
            
               
            
               
            
               
            MODELUL II
            
               
            
               
            
               
            
               
            MODELUL III